Aalborg Stiftstidende, 1839-12-09
Fædrelandet. Kjøbenhavn, den 6te Decbr. Berlings Tidende. indeholder Følgende: Aabent Brev. hvorved Kong Christian den Ottendes Thronbestigelse kundgjøres, og det befales, at alle offentlige Forretninger skulle have deres ustandsede Fremgang efter de allernaadigst foreskrevne Regler, m.v. "Vi Christian den Ottende, af Guds Naade Konge til Danmark osv. gjøre vitterligt: Efterat den Almægtige har hjemkaldet Fædrenelandets dyrebare Konge, Vor høitelskede Fætter, Hans Majestæt Kong Frederik den Sjette, have Vi besteget Vore Fædres Throne. "Jdet Vi med alle Vore kjære og troe Undersaatter ere gjennemtrængte af Sorg over det Tab, der har truffet Os- og Vort Folk, og idet Vi dybt føle Vægten af det store og besværlige Kald, som det guddommelige Forsyn har anbetroet Os, finde Vi Os styrkede ved fast Tillid til den Al godes Bistand, og ved den Forviisning, at med Thronen ogsaa Folkets Kjærlighed er gaaet i Arv til Os. Jntet ligger Os mere paa Hjerte, end med den utrættelige Iver hvorpaa Vor forevigede Forgjænger har givet et saa lysende Exempel, at fortsætte Hans landsfaderlige Styrelse med stadigt Hensyn til de Forbedringer i Forvaltningen, som Erfaring maatte tilraade os, for at forøge og betrygge Vort gode og trofaste Folks Hæder og Held. "Det er iøvrigt Vor allerhøieste Villie, at alle offentlige Forretninger skulle have deres ustandsede Fremgang i Overeensstemmelse med de allernaadigst foreskrevne Regler, og at alle af den Høisalige Konge beskikkede eller stadfæstede Embedsmænd indtil videre skulle vedblive deres Embedsforretninger under den af dem forhen aflagte Troskabs-Eed. Givet i Vor Kongelige Residentsstad Kjøbenhavn, den 3die Decbr. 1839. Under Vor Kongelige Haand og Segl. Christian R. (L. S.) Stemann. Ørsted. Lange. Hansen. Bentzen. Holm. Vi Christian den Ottende, af Guds Naade Konge til Danmark osv. gjøre vitterligt: At, da det har behaget Forsynet, den 3die d. M., ved Døden at bortkalde Vor elskelige kjære Hr. Fætter, Hans Majestæt Kong Frederik den Sjette, Konge til Danmark osv., og da Vi ikke paatvivle, at jo alle Vore kjære og troe Undersaatter tage Deel med Os og Vort Kongelige Huus i Vor Sorg derover, samt at Enhver, som dertil har Evne og Leilighed, til Beviis paa saadan Deeltagelse, klæder sig i Sørgedragt: saa ville Vi, for Vore Embedsmænd i Særdeleshed, og for dem, som ere i Rangen, herved kundgjøre det Regulativ, som i denne Henseende bliver at følge: Sorgen anlægges Søndagen den 8de de, og vedvarer i 6 Maaneder fra bemeldte Dag at regne. Mandfolkene klæde sig i denne Tid saaledes: J 3 Maaneder bæres sorte Klæder med Klædes Knapper, sort Kaarde og sorte Spænder, bredsømmede Manchetter, og Pleureuser for de 3 første Klasser af Rangen; i de 2 Maaneder sorte Klæder med Klædes Knapper, blaae Kaarde og blaae Spænder, samt smalsømmede Manchetter; i 4 Uger sorte Klæder med Silkeknapper og Knaphuller, blank Kaarde og blanke Spænder, Kammerdugs-Manchetter med Fryndser, i de første 14 Dage, og i de sidste 14 Dage Kniplings-Manchetter. Fruentimmerne bære i samme Tid J 3 Maaneder dybeste Sorg med Snip og Krepflor med bred Søm, saavelsom Krave og lange Ærmer samt Slør, og i 2 Maaneder Speilflor men ikke Snip; i 14 Dage sorte Klæder med Fryndser, og i 14 Dage med Kniplinger. De af den første Klasse i Rangen give deres Domestikker sorte Livreer, distingverede ved Skulderbaand, som kunne være af alle Farver, kun ikke ganske røde eller røde og sorte. De lade deres Eqvipage overtrække med sort piqveret Klæde, samt Vaaben paa Siderne af Vognene, hvilke, saavelsom de sorte Livreer, ikkun bruges i de 5 første Maaneder. Hvorefter alle Vedkommende sig allerunderdanigst have at rette. Givet i Vor Kongelige Residentsstad Kjøbenhavn, den 3die Decbr. 1839. Under Vor Kongelige Haand og Segl. Christian R. (L. S.) Stemann. Ørsted. Lange. Hansen. Bentzen. Holm."